CELEX: 62008CN0094
Language: et
Date: 2008-02-29 00:00:00
Title: Kohtuasi C-94/08: 29. veebruaril 2008 esitatud hagi — Euroopa Ühenduste Komisjon versus Hispaania Kuningriik

26.4.2008   
            
            
               ET
            
            
               Euroopa Liidu Teataja
            
            
               C 107/20
            
         29. veebruaril 2008 esitatud hagi — Euroopa Ühenduste Komisjon versus Hispaania Kuningriik
   (Kohtuasi C-94/08)
   (2008/C 107/32)
   Kohtumenetluse keel: hispaania
   Pooled
   
      Hageja: Euroopa Ühenduste Komisjon (esindajad: G. Rozet ja L. Lozano Palacios)
   
      Kostja: Hispaania Kuningriik
   Hageja nõuded
   
               —
            
            
               Tuvastada, et kuna Hispaania Kuningriik säilitas oma õigusnormides Hispaania kodakondsuse nõude, et tegutseda kapteni või vanemtüürimehena kõigil Hispaania lipu all sõitvatel laevadel peale nende kaubalaevade, mille maht on väiksem kui 100 brutoregistertonni, mis veavad lasti või vähem kui 100 reisijat, mis tegutsevad üksnes nende sadamate või punktide vahel, mis asuvad tsoonides, mille üle Hispaanial on ainuvõim, siis on Hispaania Kuningriik rikkunud kohustusi, mis tulenevad ühenduse õigusest ja täpsemalt EÜ artiklist 39.
            
         
               —
            
            
               mõista kohtukulud välja Hispaania Kuningriigilt.
            
         Väited ja peamised argumendid
   Vastavalt Hispaania õigusnormidele võivad kapteni või vanemtüürimehena tegutseda kõigil Hispaania lipu all sõitvatel laevadel peale nende kaubalaevade, mille maht on väiksem kui 100 brutoregistertonni, mis veavad lasti või vähem kui 100 reisijat, mis tegutsevad üksnes nende sadamate või punktide vahel, mis asuvad tsoonides, mille üle Hispaanial on ainuvõim, üksnes Hispaania kodanikud.
   Komisjoni arvates rikub see viidatud ametikohtadele kehtestatud Hispaania kodakondsuse nõue EÜ artiklit 39 üldiselt ja seda ei saa õigustada sama artikli lõikega 4. Komisjoni tõlgendust kinnitas eeskätt otsus kohtuasjas C-405/01 (1), milles Euroopa Kohus leidis, et selle erandi ulatust tuleb piirata sellega, mis on rangelt vajalik kõnealuse liikmesriigi üldiste huvide kaitseks, ja et viidatud ametikohtadega seoses võivad need huvid olla ohustatud üksnes siis, kui teiste liikmesriikide kodanikud kasutaksid avaliku võimu eelisõigusi sporaadiliselt või erakorraliselt. Hispaania Kuningriik ei ole muutnud oma õigusnorme komisjoni soovitud suunas, kuigi ta lubas seda teha oma vastuses põhjendatud arvamusele.
   
      (1)  30. septembri 2003. aasta otsus kohtuasjas Colegio de Oficiales de la Marina Mercante Española (EKL 2003, lk I-10391).